stanford-oval/wikipedia huggingface dataset:
F.E.A.R. 2: Project Origin
Juoni

Project Origin jatkaa yliluonnollista jännitystarinaa yliluonnollisesta olennosta Almasta, jonka viha häntä kohtaan vääryyttä tehneitä ihmisiä kohtaan aiheuttaa paranormaalin kriisin, joka uhkaa nielaista ja korvata todellisuuden hänen omallaan. Pelin protagonisti on edeltäjästä poiketen Michael Becket, Delta Forcen jäsen, jonka ryhmä lähetetään hakemaan Genevieve Aristide turvaan noin 30 minuuttia ennen F.E.A.R.:n loppua.
Peli alkaa Becketin kokemasta hallusinaatiosta raunioituneesta kaupungista, missä hän näkee Alman kävelevän hänen mukanaan. Kun hän tulee tajuihinsa, Becketin ryhmä saapuu kattohuoneistokompleksiin, jossa Aristide asuu. Asunto on kuitenkin Armachan Technology Corporation’in lähettämän ATC Security Black Ops -yksikön hyökkäyksen kohteena. Pelastettuaan Aristiden Becket löytää vihjeitä projektista, jota kutsutaan nimellä ”Harbinger” ja johon hän itse ja monet hänen ryhmän jäsenistään liittyvät. Aristide väittää, että Becket ja hänen ryhmänsä ovat ainoa tapa pysäyttää Alma, mutta ennen kuin hän ehtii kertoa asiasta tarkemmin Point Man räjäyttää Origin-laitoksen reaktorin. Becket menee tajuttomaksi räjähdyksen voimasta.
Aiheesta muualla

F.E.A.R.-pelisarjan kotisivut (englanniksi)
Elyes Fakhfakh

| Elyes Fakhfakh |
| --- | --- |

Tunisian pääministeri
 27. helmikuuta 2020 – 2. syyskuuta 2020  
Edeltäjä:  Youssef Chahed
Seuraaja:  Hichem Mechichi
Valtiovarainministeri
 12. joulukuuta 2012 – 29. tammikuuta 2014  
Henkilötiedot
Syntynyt: 1972 Tunis, Tunisia
Ammatti:  Insinööri
Tiedot
Puolue:  Ettakatol
Elyes Fakhfakh (arab. إلياس الفخفاخ‎, ʾIlyās al-Faḫfāḫ, s. 1972) on tunisialainen poliitikko ja entinen Tunisian pääministeri.
Opinnot

Fakhfakh on opiskellut insinööriksi Sfaxissa sijaitsevassa kansallisessa insinöörikoulussa. Hän jatkoi opintoja Ranskan Lyonissa olevassa Institut national des sciences appliquées de Lyonissa, mistä hän valmistui tekniikan maisteriksi. Tämän jälkeen hän opiskeli Évry-Val-d’Essonnen yliopistossa valmistuen kauppatieteiden maisteriksi.
Työhistoria

Fakhfakh työskenteli projektipäällikkönä ranskalaisessa kumialan yrityksessä Hutchinsonissa, joka on energiayhtiö Totalin tytäryhtiö. Hänen johdollaan yrityksen 45 tehdasta onnistuivat leikkaamaan tuotantokustannuksiaan. Myöhemmin hänestä tuli yrityksen Puolassa sijaitsevan sivuliikkeen projektipäällikkö. Fakhfakh palasi Tunisiaan vuonna 2006, ja aloitti toimitusjohtajan työt autonosiin erikoistuneessa yrityksessä. Kun yrityksen osti espanjalainen yritys, hänestä tuli Caveo Automotive Groupin toimitusjohtaja. Tässä tehtävässä hän toimi vuoteen 2011 saakka.
Poliittinen toiminta

Vuonna 2011 tapahtunut Tunisian vallankumous muutti tunisialaista poliittista kenttää. Poliittinen osallistuminen lisääntyi ja ihmiset muodostivat poliittisia ryhmiä ja puolueita ensimmäistä kertaa. Myös Fakhfakhin poliittinen mielenkiinto lisääntyi. Hän liittyi sosiaalidemokraattiseen puolueeseen Ettakatoliin.
Vuonna 2011 Hamadi Jebalin islamistiseen hallitukseen hänet nimitettiin matkailuministeriksi. Joulukuussa 2012 hänelle sai johdettavaksi toisenkin ministeriö, kun hänestä tuli valtiovarainministeri. Hän johti näitä kahta ministeriötä maaliskuuhun 2013 saakka, jolloin hän aloitti Ali Laarayedhin islamistisen hallituksen valtiovarainministerinä. Ali Larayedhin hallitus luopui tehtävästään 29. tammikuuta 2014, jolloin myös Fakhfakhin ministeriura päättyi.
Fakhfakh osallistui vuoden 2019 presidentinvaaleihin Ettakatolin ehdokkaana. Hän sai ensimmäisellä kierroksella vain 11 532 ääntä, joka oli 0,34 prosenttia annetuista äänistä. Vaaleissa Tunisian presidentiksi valittiin Kais Saied.
6. lokakuuta 2019 pidetyissä parlamenttivaaleissa maan suurin puolue, maltillinen islamistinen Ennahda, sai vain neljänneksen parlamenttipaikoista. Se nimitti Habib Jemlin pääministeriksi marraskuussa 2019, mutta Jemlin ehdottama hallitus ei saanut parlamentin tukea kun se hävisi luottamusäänestyksen 10. tammikuuta 2020. Tämä tarkoitti sitä, että presidentti Kais Saiedillä oli oikeus määrätä oma pääministeriehdokas yrittämään hallituksen muodostamista. Tähän tehtävään hän valitsi Elyes Fakhfakhin, josta tuli Tunisian pääministeri 27. helmikuuta 2020.
Elyes Fakhfakh erosi pääministerin tehtävästä vain viisi kuukautta nimittämisensä jälkeen. Syynä erolle oli kärjistynyt tilanne Fakhfakhin johtaman koalitiohallituksen ja oppositiossa olevan islamistisen Ennahda-puolueen kanssa, jonka johtajan Rached Ghannouchin eroamista hallitus vaati. Tunisian presidentti Kais Saied nimitti uudeksi pääministeriksi sisäministeri Hichem Mechichin.
Aiheesta muualla

Kuvia tai muita tiedostoja aiheesta Elyes Fakhfakh Wikimedia Commonsissa
Tunisian pääministerit
Ben Ammar
Bourguiba
Ladgham
Nouira
Mzali
Sfar
Ben Ali
Baccouche
Karoui
al-Ghannuši
Essebsi (väliaikainen)
Jebali (väliaikainen)
Laarayedh
Jomaa
Essid
Chahed
Fakhfakh
Mechichi
Bouden
Erzgebirgskreis

Erzgebirgskreis on piirikunta Saksassa, Tšekin rajalla olevalla Erzgebirgen vuoristoseudulla, josta se on saanut nimensäkin. Se kuuluu Saksin osavaltioon ja siellä Chemnitzin hallintopiiriin. Sen naapuripiirikuntia ovat Vogtlandkreis, Zwickau, Chemnitz ja Mittelsachsen.
Kaupungit ja kunnat

| Kaupungit | Kaupungit | Kunnat | Kunnat | Kunnat |
| --- | --- | --- | --- | --- |
|  Annaberg-Buchholz  Aue  Ehrenfriedersdorf  Eibenstock  Elterlein  Geyer  Grünhain-Beierfeld  Johanngeorgenstadt  Jöhstadt  Lauter-Bernsbach  Lößnitz  Lugau  Marienberg  Oberwiesenthal |    Oelsnitz  Olbernhau  Pockau-Lengefeld  Schneeberg  Schwarzenberg  Scheibenberg  Schlettau  Stollberg  Thalheim  Thum  Wolkenstein  Zschopau  Zwönitz |  Amtsberg  Auerbach  Bad Schlema  Bärenstein  Bockau  Börnichen  Breitenbrunn  Burkhardtsdorf  Crottendorf  Deutschneudorf  Drebach  Gelenau |   Gornau  Gornsdorf  Großolbersdorf  Großrückerswalde  Grünhainichen  Heidersdorf  Hohndorf  Jahnsdorf  Königswalde  Mildenau  Neukirchen  Niederdorf |    Niederwürschnitz   Pfaffroda  Raschau-Markersbach  Schönheide  Sehmatal  Seiffen  Stützengrün  Tannenberg  Thermalbad Wiesenbad  Zschorlau |
Aiheesta muualla

Wikimedia Commonsissa on kuvia tai muita tiedostoja aiheesta .
Piirikunnan verkkosivut (saksaksi)
Saksin piirikunnat ja kaupunkipiirit
Bautzen
Chemnitz
Dresden
Erzgebirgskreis
Görlitz
Leipzig
Leipzig
Meißen
Mittelsachsen
Nordsachsen
Sächsische Schweiz-Osterzgebirge
Vogtlandkreis
Zwickau
Erik Gustafsson (jääkiekkoilija, 1992)

| Erik Gustafsson |
| --- | --- |

Henkilötiedot
Syntynyt: 14. maaliskuuta 1992 (ikä 32) Nynäshamn, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  89 kg
Seura
Seura:  Detroit Red Wings
Sarja:  NHL
Pelinumero:  56
Pelaajaura
Pääsarjaura:  2011–
Aik. seurat:  Djurgårdens IF (SEL/Allsv.) Frölunda HC (SHL)   Chicago Blackhawks (NHL) Rockford IceHogs (AHL)   Calgary Flames (NHL)   Philadelphia Flyers (NHL)   Montreal Canadiens (NHL)   Chicago Blackhawks (NHL)   Washington Capitals (NHL)   Toronto Maple Leafs (NHL)   New York Rangers
NHL-varaus:  93. varaus, 2012 Edmonton Oilers
Carl Erik Gustafsson (s. 14. maaliskuuta 1992 Nynäshamn, Ruotsi) on ruotsalainen jääkiekkopuolustaja, joka pelaa NHL-joukkue Detroit Red Wingsissä. Gustafssonin vahvuuksiin kuuluu hyökkäyspään pelaaminen, ylivoimapelaaminen, pelisilmä, kiekollinen peli ja isojen peliaikojen pelaaminen. Hänellä on kuitenkin kehitettävää voimassa ja fysiikassa.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tanska 2018 | jääkiekko |  |
Gustafsson teki A-maajoukkuedebyyttinsä MM-kilpailuissa vuonna 2016. Hän oli voittamassa maailmanmestaruutta vuonna 2018.
Gustafsson on pelannut myös kuusi nuorten maaottelua.
Muuta

Gustafssonin pikkuveli Glenn on debytoinut Örebro HK:n SHL-joukkueessa. Erikin isoveli Joakim on pelannut myös jääkiekkoa.
Frank Armoton

| Frank Armoton |
| --- | --- |
Kirjailija:  Martti Innanen
Kieli:  suomi
Genre:  jännitysromaani
Kustantaja:  Karisto
Julkaistu:  1981
Sivumäärä:  234
ISBN:  9512318040
Löydä lisää kirjojaKirjallisuuden teemasivulta
Frank Armoton on Martti Innasen jännitysromaani vuodelta 1981. Sen kustansi Karisto.
F-Spot

| F-Spot |
| --- | --- |

 Kuvien selailua F-Spotissa
Kehittäjä:  Ettore Perazzoli Larry Ewing  Stephane Delcroix Gabriel Burt Ruben Vermeersch
Kehityshistoria
Vakaa versio:  0.8.2 (19. joulukuuta 2010)
Tiedot
Ohjelmistotyyppi:  Digitaalisten valokuvien hallinta
Alusta:  BSD, Linux, Solaris, muut Unixin kaltaiset
Lisenssi:  MIT
F-Spot on digitaalisten valokuvien hallintaan tarkoitettu vapaa sovellus GNOME-työpöytäympäristölle. Sovelluksen nimi on leikittelyä englannin aukkosuhdetta tarkoittavalla sanalla f-stop.
Ominaisuudet

F-Spotin päämääränä on olla helppokäyttöinen, mutta se tukee myös edistyneitä toimintoja kuten avainsanojen liittämistä kuviin sekä Exif- ja XMP-metatiedon näyttämistä ja vientiä.
F-Spot tukee kaikkia keskeisimpiä kuvatiedostomuotoja kuten JPEGiä, PNG:tä, TIFFiä, DNG:tä sekä useita valmistajakohtaisia Raw-muotoja (CR2, PEF, ORF, SRF, CRW, MRW ja RAF). Aiemmin Raw-muotoisia kuvia ei pystynyt muokkaamaan F-Spotilla, mutta uudemmissa versioissa on mukana UFRaw:ta käyttävä laajennus, jonka avulla Raw-kuvat voi muuntaa JPEG:iksi ja tuoda sitten takaisin F-Spotiin alkuperäiskuvan muunnelmana.
Kuvia voi tuoda F-spotiin suoraan GPhoton ajurikokoelman tukemista kameroista.
F-Spotin kuvanmuokkaimesta löytyy kuvien rajaamisen ja suoristamisen kaltaisten perustoimintojen ohella edistyneempiä toimintoja kuten punasilmäisyyden vähentäminen. Värejä voi säätää kirkkauden, kontrastin, sävyn, kylläisyyden ja lämmön osalta.
Kuvista voi F-Spotilla koostaa Photo CD -yhteensopivan valokuvalevyn.
F-Spotiin ladattuja kuvia voi laajennuksien avulla lähettää sovelluksesta eri verkkopalveluihin, muiden muassa Flickriin, Picasaan ja Facebookiin.
Taustatietoa

F-Spot-projektin käynnisti Ettore Perazzoli, ja sen ylläpitäjänä toimii nykyisin Larry Ewing. F-Spot on ohjelmoitu C#-kielellä ja sen perustana on Mono.
F-Spot on monien GNOME-pohjaisten Linux-jakelupakettien vakiokuvanhallintaohjelma. Fedorassa F-Spot korvattiin Shotwellilla versiossa 13. Myös Ubuntu siirtyi Shotwelliin versiossa 10.10.
Aiheesta muualla

F-Spotin virallinen sivusto (englanniksi) [vanhentunut linkki]
F-Spot-postituslista (englanniksi)
Electric Wizard

| Electric Wizard |
| --- | --- |
 Electric Wizard esiintymässä vuonna 2008.
Tiedot
Toiminnassa:  1993–
Tyylilaji:  doom metal stoner rock sludge metal
Kotipaikka:  Dorset, Englanti
Laulukieli:  englanti
Jäsenet:  Justin Oborn,  laulu, kitara (1993–)  Liz Buckingham,  kitara (2003-)  Tas,  basso (2008-)  Shaun Rutter,  rummut (2006-) 
Entiset jäsenet:  Tim Bagshaw,  basso (1993-2003)  Mark Greening,  rummut (1993–2003)  Justin Greaves,  rummut (2003-2006)  Rob Al-Issa,  basso (2003-2008) 
Levy-yhtiö:  Rise Above Records  
Infobox OKNimi-testi OK: 
Electric Wizard on vuonna 1993 perustettu englantilainen doom metal -yhtye. Se on julkaissut tähän mennessä seitsemän studioalbumia, joista kenties tunnetuin on vuonna 2000 ilmestynyt Dopethrone. Yhtye on tullut tunnetuksi omalaatuisesta musiikistaan, jossa raskaaseen doom metaliin on sekoitettu stoner-elementtejä, sekä lyriikoistaan, jotka liikkuvat pitkälti H. P. Lovecraftin tarinoiden, okkultismin, noituuden, kauhuelokuvien ja kannabiksen parissa.
Jäsenet

Jus Oborn – laulu, kitara (1993–)
Liz Buckingham – kitara (2003–)
Clayton Burgess – bassokitara (2014–)
Simon Poole – rummut, lyömäsoittimet (2012, 2014–)
Jäsenet > Entiset jäsenet

Mark Greening – rummut, lyömäsoittimet (1993–2003, 2012–2014)
Tim Bagshaw – bassokitara (1993–2003)
Rob Al-Issa – bassokitara (2003–2008)
Justin Greaves – rummut, lyömäsoittimet (2003–2006)
Shaun Rutter – rummut, lyömäsoittimet (2006–2012)
Tas Danazoglou – bassokitara (2008–2012)
Glenn Charman – bassokitara (2012–2014)
Diskografia > Studioalbumit

Electric Wizard (1995,  Rise Above Records, Candlelight Records)
Come My Fanatics... (1997,  Rise Above Records, The Music Cartel, Candlelight Records)
Dopethrone (2000,  Rise Above Records)
Let Us Prey (2002,  Rise Above Records, The Music Cartel)
We Live (2004,  Rise Above Records, The Music Cartel)
Witchcult Today (2007,  Rise Above Records, Candlelight Records)
Black Masses (2010,  Rise Above Records)
Time to Die (2014,  Spinefarm Records)
Wizard Bloody Wizard (2017)
Diskografia > EP:t

Demon Lung (1996,  Rise Above; Our Haunted Kingdomin -split)
Chrono.Naut (1997,  Man's Ruin Records)
Chrono.Naut/Nuclear Guru (1997,  Man's Ruin; Orange Goblin -split)
Supercoven (1998,  Bad Acid)
The House on the Borderland (2008,  Rise Above; Reverend Bizarre -split)
The Processean (2008,  Rise Above)
Legalise Drugs & Murder (2012,  Rise Above)
Diskografia > Kokoelmat

Come My Fanatics…/Electric Wizard (1999)
Pre-Electric Wizard 1984-1994 (2006)
Diskografia > Singlet

"I Am Nothing" (2014)
"Sadiowitch" (2014)
"See You in Hell" (2017)
"Wicked Caresses" (2017)
Aiheesta muualla

Electric Wizard Myspacessa (englanniksi)
Electric Wizard Last.fm:ssä (englanniksi)
Espanjansinililja

| Espanjansinililja |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Scilloideae
Suku::  Kellosinililjat Hyacinthoides
Laji::  hispanica
Kaksiosainen nimi
 Hyacinthoides hispanica  (Mill.) Rothm. 
Synonyymit
 Scilla hispanica Mill. 
Katso myös
   Espanjansinililja Wikispeciesissä   Espanjansinililja Commonsissa 
Infobox OKNimi-testi OK: 
Espanjansinililja (Hyacinthoides hispanica, syn. Scilla hispanica) on kellosinililjojen sukuun kuuluva laji. Sitä tavataan luonnonvaraisena Välimeren alueella ja Portugalissa myös Atlantin rannikolla. Kasvi on 15–30 senttimetriä korkea. Se muistuttaa englanninsinililjaa, mutta eroaa siitä kukkien muodon perusteella. Lehtiä on tavallisesti viisi. Kukkavana on vankka ja kukinnossa on 10–12 kukkaa, jotka ovat yleensä sinisiä ja joskus valkoisia tai ruusunpunaisia. Espanjansinililja kukkii toukokuulta kesäkuulle.
Kasvi menestyy aurinkoisella tai puolivarjoisella kasvupaikalla, missä maa läpäisee hyvin vettä. Syksyllä puiden lehdet on hyvä jättää kasvien päälle talvensuojaksi.
Kasvia lisätään jakamalla vanhempia yksilöitä syksyllä tai istuttamalla sipuleita syys- tai lokakuussa. Istutussyvyys on 12 senttimetriä ja istutusväli on 7–8 senttimetriä.
Aiheesta muualla

http://puutarha.net/indexfr.aspx?s=/suorakanava/kasvikortti.asp?id=122 (Arkistoitu – Internet Archive)
Erzurumin maakunta

Erzurumin maakunta on yksi Turkin 81 maakunnasta. Maakunnan pääkaupunki on Erzurum. Vuoden 2015 lopussa arvioitu väkiluku oli 762 000.
Piirikunnat

Erzurumin maakunta on jaettu 19 piirikuntaan. Ne ovat:
| --- | --- |
 Aşkale  Çat  Erzurum  Hınıs  Horasan  Ilıca  İspir  Karaçoban  Karayazı  Köprüköy:  Narman  Oltu  Olur  Pasinler  Pazaryolu  Şenkaya  Tekman  Tortum  Uzundere
Aiheesta muualla

Kuvia tai muita tiedostoja aiheesta Erzurumin maakunta Wikimedia Commonsissa
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
Filip Vašaš

| Filip Vašaš> Henkilötiedot |
| --- | --- |
Syntynyt: 7. toukokuuta 1998 (ikä 26) Stará Ľubovňa, Slovakia
Kansalaisuus:   Slovakia
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  80 kg
Seura
Seura:  HK Poprad
Sarja:  Tipsport liga
Pelaajaura
Pääsarjaura:  2016–
Aik. seurat:  HK Spišská Nová Ves (Slovakia I) HK Orange 20 (SloEL) TuTo (Mestis)
Filip Vašaš (s. 7. toukokuuta 1999 Stará Ľubovňa, Slovakia) on slovakialainen jääkiekkoilija, joka pelaa kotimaassaan Extraliga-joukkue HK Popradissa. Hän on pelipaikaltaan oikea laitahyökkääjä ja laukoo oikealta.
Ura

Vašaš on MHK Kežmarokin kasvatti. Hän siirtyi juniorina sittemmin HK Popradiin, jossa Vašaš voitti kauden 2015–2016 päätteeksi Slovakian B-nuorten sarjan mestaruuden. Hän pelasi osan samasta kaudesta myös Slovakian A-nuorten sarjaa maan alle 18-vuotiaiden maajoukkueessa. Kaudella 2016–2017 Vašaš debytoi Popradin miesten Extraliga-joukkueessa, jossa hän pelasi 13 runkosarjaottelua tehopistein 1+2=3. Vašaš teki Extraliga-debyyttinsä 9. syyskuuta 2016 vieraissa HC Košicea vastaan. Ensimmäisen Extraliga-maalinsa hän teki 2. joulukuuta 2016 HKm Zvolenia vastaan.
Alkukauden 2017–2018 Vašaš pelasi pääasiassa Slovakian alle 18-vuotiaiden maajoukkueen kehitysohjelma HK Orange 20:n mukana sekä Extraligaa että sarjatasoa alempana 1. hokejová liga SR:ää. Hän pelasi kauden aikana Extraligaa HK Orangessa ja Popradissa yhteensä 33 runkosarjaottelua tehopistein 3+5=8. Vašaš pelasi kevätkaudella miesten pelejä myös neljän runkosarja- ja kolmen playoff-ottelun verran lainalla HK Spišská Nová Vesissä. Hän vahvisti myös Popradin A-nuoria, joiden paras maalintekijä Vašaš oli pudotuspeleissä 12 osumallaan.
Kaudeksi 2018–2019 Vašaš siirtyi vuoden mittaisella sopimuksella Mestis-joukkue TuToon. Hän pelasi seuran miesten joukkueessa kolme runkosarjaottelua ilman tehopisteitä ja kaksi Suomen Cupin ottelua tehden yhden maalin. Vašaš pelasi suurimman osan kaudestaan kuitenkin suurimmaksi osaksi TuTon A-nuorissa.
Vašaš palasi kaudeksi 2019–2020 vuoden mittaisella sopimuksella kotimaahansa HK Popradin Extraliga-joukkueeseen.
Ermoúpoli

| Ermoúpoli Ερμούπολη |
| --- | --- |
 Kuvia Ermoúpolista.
 Kunnallisyksikön sijainti
 Ermoúpoli
 Koordinaatit: 37°26′N, 24°55′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Sýros
Kunta:  Sýros-Ermoúpoli
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  580101
Väkiluku (2011):  13 737
 – Kaupunki­yhdys­kunta:  11 407
 – Kaupunki:  11 407
Aikavyöhyke:  UTC+2
 – Kesäaika:  UTC+3
Postinumero:  841 00
Suuntanumero(t):  22810
Rekisterikilpi:  ΕΜ
Infobox OKVirheellinen NIMI-arvo: 
Ermoúpoli (kreik. Ερμούπολη; kath.kreik. Ερμούπολις, Ermoúpolis) on Kreikan kaupunki sekä samanniminen Sýros-Ermoúpolin kunnan kunnallisyksikkö (Δημοτική Ενότητα Ερμουπόλεως, Dimotikí Enótita Ermoupóleos) ja entinen itsenäinen kunta. Se sijaitsee Sýroksen saaren itärannikolla Sýroksen alueyksikössä Etelä-Egean saarten alueella. Koko kunnallisyksikön väkiluku on 13 737 ja varsinaisen Ermoúpolin kaupungin väkiluku 11 407 (vuonna 2011). Ermoúpoli on Sỳroksen pääkaupunki ja -satama, Sýros-Ermoúpolin kunnan kuntakeskus sekä Etelä-Egean saarten pääkaupunki. Se on myös Kykladien saariryhmän perinteinen keskuskaupunki.
Historia ja nähtävyydet

Antiikin aikana nykyisen Ermoúpolin paikalla sijaitsi saaren poliksen eli kaupunkivaltion Syroksen kaupunkikeskus. Ermoúpolin kaupungin perustivat 1820-luvulla varhaisemman Áno Sýroksen laajennokseksi Kreikan vapaussodan aikana muualta paenneet kreikkalaiset, jotka kapinoivat osmanivaltaa vastaan. Kaupunki, jonka nimi on suomeksi ”Hermeen kaupunki” kreikkalaisen mytologian kauppiaiden suojelijan mukaan, kehittyi nopeasti merkittäväksi kauppa- ja merenkulkukaupungiksi, ja se oli myös juuri itsenäistyneen Kreikan valtion ensimmäisiä kulttuurisia keskuksia. Elefthérios Venizéloksen kerrotaan sanoneen, että ”Kreikka syntyi uudelleen Ermoúpolissa”. Kaupunkia on kutsuttu myös ”Pieneksi Milanoksi” ja ”Egeanmeren herttuattareksi”.
Ermoúpoli oli koko Kreikan merkittävimpiä satamia aina Korintin kanavan rakentamiseen ja Pireuksen nousuun saakka. Muistona menneestä kaupungissa on suuri määrä uusklassista arkkitehtuuria edustavia rakennuksia, kuten kauppiaiden ja laivanvarustajien kartanoita. Merkittäviin uusklassisiin rakennuksiin kuuluu myös Sýros-Ermoúpolin kunnantalo. Kaupungin tärkeimpiä kirkkoja ovat Vapahtajan kirkastumisen katedraali, Pyhän Nikolaoksen kirkko, Neitsyt Marian kuolonuneen nukkumisen kirkko sekä Vapahtajan ylösnousemuksen kirkko. Katolinen Pyhän Yrjön katedraali on Áno Sýroksen puolella. Kaupungin nähtävyyksiin kuuluu myös muun muassa Sýroksen arkeologinen museo. Ermoúpolissa toimii yksi Egean yliopiston yksiköistä (osa luonnontieteellistä tiedekuntaa). Sýroksen lentoasema sijaitsee noin kaksi kilometriä kaupungista etelään.
Ermoúpoli toimi lakkautetun Kykladien prefektuurin pääkaupunkina. Ermoúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sýros-Ermoúpolin kunnaksi yhdessä Áno Sýroksen ja Poseidonían kanssa.
Kunnallisyksikön osat

Ermoúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ermoúpoli | Didými (saari) | 0 |
| Ermoúpoli | Ermoúpoli | 11 407 |
| Ermoúpoli | Strongyló (saari) | 0 |
| Mánna | Áno Mánna | 433 |
| Mánna | Azólimnos | 604 |
| Mánna | Mánna | 958 |
| Mánna | Tálanta | 335 |
Yhteensä: 13 737
Aiheesta muualla

Kuvia tai muita tiedostoja aiheesta Ermoúpoli Wikimedia Commonsissa
Ermoúpolin rantaa ja Pyhän Nikolaoksen kirkko.
Ecosia

| Ecosia |
| --- | --- |

 Ecosian kotisivu kesäkuussa 2022
Verkkosivusto:  https://www.ecosia.org
Kotipaikka:   Berliini, Saksa
Kaupallinen:  kyllä
Tyyppi:  hakukone
Kielet:  28 kieltä
Kehittäjä:  Christian Kroll
Avattu:  7. joulukuuta 2009
Nykyinen tila:  aktiivinen
Maat, joissa Ecosia on istuttanut puita vuonna 2021
Ecosia on vuoden 2009 joulukuussa julkaistu, saksalaisen Christian Krollin kehittämä hakukone. Ecosian hakupalvelimet käyttävät ainoastaan uusiutuvaa energiaa. Haut tapahtuvat kuitenkin Yahoo!:n ja Bingin palvelimien kautta, jotka eivät toimi uusiutuvalla energialla. Siten Ecosialla tehty haku tuottaa yhtiön itsensä mukaan lähes yhtä paljon hiilidioksidipäästöjä kuin Googlella tehty haku.
Ecosia markkinoi itseään ekologisena hakukoneena, sillä se on sitoutunut lahjoittamaan 80 % mainoksista saamistaan tuloista sademetsien suojeluun WWF:n kautta. Hakukoneen omien laskelmien mukaan yksi haku pelastaa keskimäärin noin 2 m2 sademetsää. Luku on saatu laskemalla hakukoneen WWF:lle tekemien lahjoitusten määrästä suojellun sademetsän pinta-ala – WWF:n hankkeessa Juruenan kansallispuistossa Brasiliassa hehtaarin suuruisen metsäalueen suojeleminen maksaa yhtiön mukaan viisi euroa – ja jakamalla tämä kaikkien Ecosialla tehtyjen hakujen lukumäärällä. Lokakuun lopussa 2010 Ecosia ilmoitti suojelleensa 205 641 845 m2 eli noin 205,6 km2 sademetsää. Lokakuussa 2021 yhtiö oli istuttanut 135 miljoonaa puuta. Ecosia on B Corp -sertifioitu yritys, mikä tarkoittaa sitä, että se täyttää tietyt läpinäkyvyyteen liittyvät standardit.
Koska hakukone saa tulonsa mainoslinkeistä, ei sen käyttö itsessään tuo tuloja sademetsien suojeluun, ellei käyttäjä paina kyseisiä linkkejä.
Vuonna 2018 Ecosia tarjoutui ostamaan Hambachin metsän RWE:ltä. Metsä on yritetty kaataa ja muuttaa hiilikaivokseksi, mikä on jo pitempään aiheuttanut yhteenottoja fossiilisia polttoaineita vastustavien aktivistien ja viranomaisten välillä.
Ecosia on asennettu oletusarvoiseksi hakukoneeksi Länsi-Englannin, Glasgowin, Edinburghin, Leedsin ja Lincolnin yliopistoissa Isossa-Britanniassa sekä alankomaalaisessa Amsterdamin vapaassa yliopistossa.
Aiheesta muualla

Ecosia